USS Wasp (CV-18)

USS Wasp (CV/CVA/CVS-18) inggih punika satunggil saking 24  kawangun daweg Perang Jagad II antuk Angkatan Segara Amérika Serikat. Kapal Angkatan Segara AS kasia sané kaicain parinama punika, pangawitné maparinama Oriskany, sakémanten kagentosin parinamané ri tatkala kawangun antuk ngahormatin kapal sadurungné , ring dija kelem 15 Séptémber 1942. Wasp katugasang ring Nopémber 1943, miwah matugas ring makudang kampanye ring Teater Operasi Pasifik, miwah ngamolihang kutus bintang patempuran. Sekadi akéh kapal semetonné, ipun kapurna tugasang ten suwé sesampun perang puput, sakémanten kamodérnisasi miwah kaanggen mawali duk pangawit warsa 1950-an dados kapal ina serang (CVA), miwah ngalantur pamuputné manados kapal ina antikapal silem (CVS). Ring karier kaping kalihné, ipun maoperasi kautama ring Atlantik, Méditérania, miwah Karibia. Ipun polih lakon mabuat ring program dura angkasa maawak, matugas dados kapal pangulihan antuk lima misi Proyek Gemini: Gemini IV, Gemini VI, Gemini VII, Gemini IX, miwah Gemini XII. Ipun pensiun duk warsa 1972, miwah kaadol dados wesi tua daweg warsa 1973.